ai4bharat/Pralekha huggingface dataset:
উত্তর-পূর্বাঞ্চলেরউন্নয়নসংক্রান্তমন্ত্রক
কেন্দ্রীয় মন্ত্রী ডাঃ জিতেন্দ্র সিং বলেছেন, দেশে ১৩৫ কোটিরও বেশি মানুষকে টিকা দেওয়ার কাজ সুষ্ঠু ভাবে চলছে
নতুন দিল্লি, ২৬ মে, ২০২১
কেন্দ্রীয় উত্তর-পূর্বাঞ্চল মন্ত্রকের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণঅভিযোগ, পেনশন, আনবিক শক্তি এবং মহাকাশ দপ্তরের প্রতিমন্ত্রী ডাঃ জিতেন্দ্র সিং বলেছেন, ভারতে টিকাকরণ অভিযানের কাজ সুষ্ঠুভাবে চলছে। ১৩৫ কোটির বেশিও মানুষকে ধর্ম-বর্ণ-চরিত্র না দেখে টিকা দেওয়া হবে। তিনি বলেন, একমাত্র জম্মু-কাশ্মীরে ৪৫ বছরের বেশি বয়সী ৬৬ শতাংশ মানুষকে টিকার প্রথম ডোজ দেওয়া হয়েছে।
রাজ্যসভা/সংসদ টিভি-র এক একান্ত সাক্ষাৎকারে একথা জানান তিনি। কেন্দ্রীয় মন্ত্রী বলেন, ভারতে ১০ কোটিরও বেশি মানুষকে দ্রুত টিকা দেওয়া হয়েছে। ১৮ বছরের বেশি বয়সীদের টিকাকরণর ক্ষেত্রে গতি আনা হয়েছে বলেও তিনি জানান। শ্রী সিং বলেন, টিকাকরণ নিয়ে রাজনীতিকরণের পরিবর্তে সকলের উচিত ভারতের টিকাদান পর্বকে এক গণআন্দোলন হিসেবে গড়ে তোলার জন্য সহযোগিতা প্রদান করা।
টিকাগ্রহণের বিষয়ে প্রাথমিক দ্বিধা বা আশঙ্কার ক্ষেত্রে ডাঃ জিতেন্দ্র সিং জানান, এগুলি এখন কাটিয়ে ওঠা সম্ভব হয়েছে। দেশের প্রতিটি অঞ্চলে সমস্ত যোগ্য সুবিধাভোগীরা টিকা নেওয়ার জন্য হাজির হচ্ছেন। তিনি বলেন, অতিমারীর দ্বিতীয় ঢেউয়ের মোকাবিলায় সমস্ত যোগ্য ব্যক্তির টিকাগ্রহণ প্রয়োজন।
জম্মু-কাশ্মীরে সম্প্রতি কোভিড সংক্রমণ বৃদ্ধি বিষয়ের প্রশ্নে ডাঃ জিতেন্দ্র সিং জানান, এপ্রিল মাসের শেষ ও মে মাসের শুরু থেকে সমগ্র জম্মু-কাশ্মীর জুড়ে বিশেষত জম্মু জেলায় সংক্রমণ এবং মৃত্যুর হার বৃদ্ধি পেয়েছিল। এই বিষয়টি প্রশাসনের কাছে যথেষ্ট উদ্বেগজনক ছিল। যদিও গত ১ সপ্তাহ ধরে সংক্রমণ হারে নিম্নগতি লক্ষ্য করা গেছে বলেও উল্লেখ করেন তিনি।
ডাঃ জিতেন্দ্র সিং জানান, গত ১৭ মে জম্মু-কাশ্মীরে মৃত্যুর হার সর্বোচ্চ ছিল। কিন্তু এখন ধীরে ধীরে তা কমছে। তিনি জানান, যথাযথ প্রস্তুতি এবং পরিকাঠামো বৃদ্ধির ফলে উত্তর-পূর্বাঞ্চলের রাজ্যগুলিতে করোনা সংক্রমণ প্রসার আটকানো গেছে। তিনি আরও বলেন, উত্তর-পূর্বাঞ্চল উন্নয়ন মন্ত্রক এই অতিমারী পরিস্থিতিতে একাধিক কার্যকরী পদক্ষেপ গ্রহণ করেছে। রাজ্য হাসপাতালগুলিতে সাহায্য করা ও অরুণাচলপ্রদেশ, আসাম, মিজোরাম, ত্রিপুরার মত উত্তর-পূর্বাঞ্চলের রাজ্যগুলিতে স্বাস্থ্য পরিকাঠামো ক্ষেত্রে মন্ত্রক সাহায্যের হাত বাড়িয়ে দিয়েছে। উত্তর-পূর্বাঞ্চলের বিভিন্ন জায়গায় ৮টি অক্সেজেন প্ল্যান্ট তৈরির ক্ষেত্রে জাপান ও ইউএনডিপি যে ভাবে সাহায্য করেছে সেকথা উল্লেখ করেন তিনি। কেন্দ্রীয় মন্ত্রী বলেন, উত্তর-পূর্বাঞ্চল রাজ্যগুলির ৭১ লক্ষেরও বেশি মানুষকে টিকা দেওয়া হয়েছে, এরমধ্যে আসামে সব থেকে বেশি মানুষ টিকা গ্রহণ করেছেন।
CG/SS/AS
(Visitor Counter : 114
স্বাস্থ্যওপরিবারকল্যাণমন্ত্রক
কোভিডে মৃ্ত্যুহার কমাতে কেন্দ্রীয় প্রয়াস জোরদার করতে দিল্লীর এইমস-এর পক্ষ থেকে রাজ্যের চিকিৎসকদের জন্য টেলি-কনসালটেশন গাইডেন্স শুরু হয়েছে
নয়াদিল্লী, ৮ জুলাই, ২০২০
কোভিড-১৯ সংক্রমণ প্রতিরোধ কৌশল এবং উপযুক্ত ব্যবস্থা গ্রহণের অঙ্গ হিসেবে কেন্দ্রীয় সরকার কোভিড-১৯ আক্রান্ত সমস্ত রোগীর কাছে যথাযথ চিকিৎসা পরিষেবা পৌঁছে দিয়ে মৃত্যু হার কমাতে অঙ্গীকারবদ্ধ। এই লক্ষ্যে কেন্দ্রীয় স্বাস্থ্য ও পরিবার কল্যাণ মন্ত্রক রাজ্যগুলির হাসপাতালগুলিতে বিশেষ করে আইসিইউ-এর দায়িত্বে থাকা চিকিৎসকদের আরও জ্ঞান সমৃদ্ধ করে তুলতে দিল্লীর এইমস চিকিৎসা প্রতিষ্ঠানের বিশেষজ্ঞ চিকিৎসকদের সামিল করেছে।
কোভিড-১৯ সংক্রান্ত চিকিৎসা পরিষেবাগত প্রোটোকলের একটি গুরুত্বপূর্ণ অঙ্গ হল টেলি-কনসালটেশন। নতুন দিল্লীর এইমস-এর বিশেষজ্ঞ চিকিৎসকরা টেলি/ভিডিও কনসালটেশনের মাধ্যমে বিভিন্ন রাজ্যের হাসপাতালগুলির আইসিইউ-তে চিকিৎসাধীন কোভিড-১৯ আক্রান্ত রোগীদের যথাযথ চিকিৎসা পরিষেবা দিতে ওই হাসপাতালগুলি চিকিৎসকদের সাহায্য করবে। কোভিড-১৯ আক্রান্ত রোগীদের যথোপযুক্ত চিকিৎসা পরিষেবা পৌঁছে দেওয়ার ক্ষেত্রে রাজ্যগুলিকে সহায়তা দিয়ে মৃত্যুহার কমাতেই এই উদ্যোগ। সপ্তাহে দু-দিন প্রত্যেক মঙ্গল ও শুক্রবার এইমস-এর বিশেষজ্ঞ চিকিৎসকরা টেলি-কনসালটেশনের মাধ্যমে রাজ্যগুলিতে চিকিৎসকদের গাইড করবেন। টেলি-কনসালটেশনের প্রথম সভা আজ বিকেল ৪.৩০ মিনিটে আয়োজন করা হয়েছে। এই সভার জন্য যে ১০টি হাসপাতাল চিহ্নিত হয়েছে, তারমধ্যে মুম্বাইয়ের ৯টি এবং গোয়ার একটি হাসপাতাল রয়েছে। আজকের সভায় নেতৃত্ব দেবেন দিল্লীর এইমস-এর পুলমন্যারি মেডিসিন বিভাগের বিভাগীয় প্রধান ডঃ আনন্দ মোহন। আগামী ৩১ জুলাইয়ের মধ্যে ১৭টি রাজ্যে পর্যায়ক্রমে এ ধরণের টেলি-কনসালটেশন সভা আয়োজনের পরিকল্পনা করা হয়েছে। এরমধ্যে পশ্চিমবঙ্গও রয়েছে। ভিডিও কনফারেন্সের মাধ্যমে এ ধরণের সভায় সংশ্লিষ্ট রাজ্যের স্বাস্থ্য পরিষেবা বিষয়ক মহা-নির্দেশক ছাড়াও প্রতিটি হাসপাতাল থেকে আইসিইউ রোগীদের দায়িত্বে থাকা দু-জন চিকিৎসক অংশ নিতে পারবেন।
(CG/BD/NS
যুবওক্রীড়াবিষয়কমন্ত্রক
বিশ্ব তীরন্দাজি চ্যাম্পিয়নশিপে সেরা সাফল্যের জন্য ভারতীয় তীরন্দাজদের সংবর্ধনা দিলেন ক্রীড়ামন্ত্রী কিরেন রিজিজু
নয়াদিল্লি, ১৯ জুন, ২০১৯
নেদারল্যান্ডস্-এর হার্টোজেনবশ শহরে গত সপ্তাহে আয়োজিত বিশ্ব তীরন্দাজি প্রতিযোগিতায় সর্বকালীন সেরা সাফল্যের জন্য কেন্দ্রীয় ক্রীড়ামন্ত্রী শ্রী কিরেন রিজিজু আজ নতুন দিল্লিতে এক অনুষ্ঠানে ভারতীয় তীরন্দাজদের সংবর্ধনা দেন। স্পোর্টস অথরিটি অফ ইন্ডিয়া-র সদর দপ্তরে ভারতীয় তীরন্দাজদের সঙ্গে মিলিত হয়ে শ্রী রিজিজু ২০২০-র টোকিও অলিম্পিকে অংশগ্রহণে যোগ্যতামান অর্জনে এবং প্রতিযোগিতা থেকে তিনটি পদক জয়লাভের জন্য অভিনন্দন জানান।
উল্লেখ করা যেতে পারে, ভারতীয় তীরন্দাজরা এবারের বিশ্ব চ্যাম্পিয়নশিপ থেকে একটি রৌপ্য সহ তিনটি ব্রোঞ্জ পদক পেয়েছেন। ২০১৫-য় এই প্রতিযোগিতা থেকে ভারত দুটি রৌপ্য পদক জিতেছিল। পদক সংখ্যার দিক থেকে ভারতীয় তীরন্দাজদের এবারের সাফল্য তাই সর্বকালের সেরা। প্রতিযোগিতায় অতনু দাস, তরুণদ্বীপ রাই এবং প্রবীন যাদবকে নিয়ে গঠিত ভারতীয় পুরুষ রিকার্ভ দল একটি রৌপ্য পদক পেয়েছেন।
সংবর্ধনা অনুষ্ঠানে শ্রী রিজিজু বলেন, সরকার এই তীরন্দাজদের পাশাপাশি অলিম্পিকে পদক জয়ের সম্ভাবনা রয়েছে এমন খেলোয়াড়দেরও সম্ভাব্য সবরকম সহায়তা প্রদান করে যাবে। এমনকি, প্রশিক্ষণ থেকে প্রযুক্তিগত সহায়তা – এক্ষেত্রেও যদি কোন অ্যাথলিট সাহায্যের আবেদন জানান, সরকার তাঁকে সহায়তা দিতে প্রস্তুত। শ্রী রিজিজু আরও বলেন, “আমি অত্যন্ত আনন্দিত যে, ভারতীয় পুরুষ তীরন্দাজ দল ইতিমধ্যেই একটি অলিম্পিক কোটা অর্জন করেছে। মহিলা তীরন্দাজরাও অলিম্পিক কোটা অর্জনের ব্যাপারে অত্যন্ত আশাবাদী। তীরন্দাজিতে ভারত সর্বদাই নিজেদের শক্তি প্রমাণ করে এসেছে। আমরা যদি অলিম্পিকে তীরন্দাজিতে স্বর্ণ পদক জিততে পারি, তাহলে আমাদের প্রকৃত সক্ষমতা প্রমাণিত হয়ে যাবে।”
খেলোয়াড়দের প্রশিক্ষণ সহায়তাদানের পাশাপাশি, স্পোর্টস অথরিটি অফ ইন্ডিয়া অলিম্পিকে অংশগ্রহণের আগাম প্রস্তুতি হিসেবে এঁদের মনঃসংযোগ ও দক্ষতা বাড়াতে মনস্তত্ববিদ নিয়োগের কথা ভাবছে বলে শ্রী রিজিজু জানান।
CG/BD/DM
(Visitor Counter : 219
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৩৭ কোটি ৪৩লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ১.৬৭ কোটির বেশি অব্যবহৃত টিকার ডোজ রয়েছে
নতুনদিল্লী, ৭ই জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৩৭,৪৩,২৫,৫৬০ টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে ৪৮,৬৫,১১০ টি ডোজ সরবরাহ করা হবে ।
এর মধ্যে ৩৬,৭৫,৯৮,৯৪৭ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১,৬৭,২৬,৬১৩ টি টিকার ডোজ আছে।
CG/CB
(Visitor Counter : 147
রেলমন্ত্রক
ভারতীয় রেলে গত বছরের তুলনায় চলতি বছরে ১০ শতাংশ বেশি পণ্য বোঝাই  হয়েছে
নতুন দিল্লি, ০৭ সেপ্টেম্বর, ২০২০
মিশন মোডে ভারতীয় রেলে গত বছরের তুলনায় চলতি বছরের ৬ সেপ্টেম্বর পর্যন্ত ১০%বেশি পণ্যসামগ্রী বোঝাই  হয়েছে। ২০১৯ সালে এই সময় ১৭.৩৮ মিলিয়ন টন ফ্রেট লোডিং হয়েছিল। চলতি বছরের ৬ সেপ্টেম্বর পর্যন্ত ভারতীয় রেলে ফ্রেট লোডিং-এর পরিমাণ দাঁড়িয়েছে ১৯.১৯ মিলিয়ন টন। গত বছর পণ্যসামগ্রী বোঝাই করে রেলের আয় হয়েছিল ১২৯.৬৮ কোটি টাকা। এবছর ভারতীয় রেলের আয় হয়েছে ১,৮৩৬.৩৮ কোটি টাকা। চলতি বছরে ভারতীয় রেল ৮.১১ মিলিয়ন টন কয়লা, ২.৫৯ মিলিয়ন টন কাঁচা লোহা, ১.২ মিলিয়ন টন খাদ্যসশ্য, ১.০৩ মিলিয়ন টন সার, ১.০৫ মিলিয়ন টন সিমেন্ট সরবরাহ করেছে। এই পণ্য পরিবহনের সময় ভারতীয় রেল বিভিন্ন সংস্থার জন্য একাধিক ছাড়ও দিয়েছে। নির্ধারিত সময়ে সুনির্দিষ্ট গন্তব্যে পণ্যবাহী রেকগুলি পৌঁছে গেছে। কোভিড-১৯ পরিস্থিতির মধ্যে ভারতীয় রেল যে তৎপরতার সঙ্গে কাজ করেছে তা বিশেষ তাৎপর্যপূর্ণ।
(CG/SS/SKD
স্বাস্থ্যওপরিবারকল্যাণমন্ত্রক
স্বাস্থ্য ক্ষেত্রে ও ওষুধ শিল্পে সহযোগিতার জন্য ভারত ও সুরিনামের মধ্যে সমঝোতাপত্রে কেন্দ্রীয় মন্ত্রিসভার অনুমোদন
নতুনদিল্লী, ৯ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে স্বাস্থ্য ক্ষেত্রে ও ওষুধ শিল্পে সহযোগিতার জন্য ভারত ও সুরিনামের মধ্যে সমঝোতাপত্রে অনুমোদন দেওয়া হয়েছে।
এই সমঝোতাপত্রের ফলে ভারতের স্বাস্থ্য ও পরিবার কল্যাণ মন্ত্রক এবং মরিশাসের স্বাস্থ্য মন্ত্রকের মধ্যে সহযোগিতা বৃদ্ধি পাবে। স্বাস্থ্য ক্ষেত্রে যৌথ উদ্যোগে দুটি দেশের প্রযুক্তির উন্নয়ন ঘটবে। এর মাধ্যমে ভারত ও সুরিনামের দ্বিপাক্ষিক সম্পর্ক দৃঢ় হবে। জনস্বাস্থ্য ক্ষেত্রে বিশেষজ্ঞদের মতবিনিময়ে মধ্য দিয়ে আত্মনির্ভর ভারতের লক্ষ্যে পৌঁছানো যাবে। বিভিন্ন ক্ষেত্রে পারস্পরিক গবেষণায় উৎসাহ দেওয়া হবে।
কিছু বৈশিষ্ট্য :
দুটি দেশের সরকারের মধ্যে সহযোগিতার মূল ক্ষেত্রগুলি হল :
১) চিকিৎসক, স্বাস্থ্য ক্ষেত্রে আধিকারিক, স্বাস্থ্য বিশেষজ্ঞ এবং স্বাস্থ্যকমীদের প্রশিক্ষণ ও আদান-প্রদান
২) স্বাস্থ্য পরিষেবার ব্যবস্থাপনা গড়ে তুলতে মানব সম্পদ উন্নয়নে সহায়তা
৩) স্বাস্থ্য ক্ষেত্রে মানব সম্পদের স্বল্পকালীন প্রশিক্ষণ
৪) ওষুধ নির্মাণ, চিকিৎসা সংক্রান্ত সরঞ্জাম ও প্রসাধনী সামগ্রীর নিয়মাবলীর বিষয়ে তথ্যের আদান-প্রদান
৫) ওষুধ নির্মাণ শিল্পে ব্যবসা-বাণিজ্যের সুযোগ বৃদ্ধি
৬) গুরুত্বপূর্ণ এবং জেনেরিক ওষুধ সংগ্রহ ও ওষুধের সরবরাহে সহায়তা দান
৭) স্বাস্থ্য ক্ষেত্রে ব্যবহৃত সরঞ্জাম ও ওষুধ শিল্পের উৎপাদিত সামগ্রী সংগ্রহ করার পদ্ধতি
৮) তামাক জাত পদার্থ নিয়ন্ত্রণ
৯) মানসিক স্বাস্থ্য সংক্রান্ত চিকিৎসার বিভিন্ন উদ্যোগ গ্রহণ
১০) মানসিক অবসাদ দ্রুত শনাক্তকরণ এবং যথাযথ ব্যবস্থা গ্রহণ
১১) ডিজিটাল পদ্ধতিতে স্বাস্থ্য পরিষেবা ও টেলি মেডিসিন এবং
১২) পারস্পরিক আলোচনার ভিত্তিতে সহযোগিতার জন্য যে কোন ক্ষেত্র চিহ্নিতকরণ
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৮ জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৫৮ কোটি ৪ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ১৭ লক্ষ ৩৬ হাজার ৬২৮।
দেশে সুস্পষ্টভাবে করোনায় আক্রান্তের হার বর্তমানে ৪.৬২ শতাংশ।
সুস্থতার হার বর্তমানে ৯৪.০৯ শতাংশ।
দেশে গত ২৪ ঘণ্টায় সুস্থ হয়েছেন ১ লক্ষ ৫৭ হাজার ৪২১ জন। এর ফলে, মোট সুস্থতার সংখ্যা ৩ কোটি ৫৩ লক্ষ ৯৪ হাজার ৮৮২।
দেশে গত ২৪ ঘণ্টায় নতুন করে আক্রান্ত ২ লক্ষ ৩৮ হাজার ১৮ জন।
এ পর্যন্ত মোট ওমিক্রন আক্রান্তের সংখ্যা ৮ হাজার ৮৯১, যা গতকালের তুলনায় ৮.৩১ শতাংশ বৃদ্ধি পেয়েছে।
দৈনিক-ভিত্তিতে আক্রান্তের হার ১৪.৪৩ শতাংশ।
সাপ্তাহিক-ভিত্তিতে আক্রান্তের হার ১৪.৯২ শতাংশ।
এখনও পর্যন্ত নমুনা পরীক্ষার সংখ্যা ৭০ কোটি ৫৪ লক্ষ। গত ২৪ ঘণ্টায় নমুনা পরীক্ষা করা হয়েছে ১৬ লক্ষ ৪৯ হাজার ১৪৩।
CG/SS/SB
(Visitor Counter : 118
প্রধানমন্ত্রীরদপ্তর
প্রধানমন্ত্রী আগামীকাল ক্ষুদ্র ও মাঝারি শিল্পোদ্যোগগুলিকে সহায়তা ও সুবিধা প্রদানে বিশেষ কর্মসূচির সূচনা করবেন
নয়াদিল্লি, ০১ নভেম্বর, ২০১৮
প্রধানমন্ত্রী শ্রী নরেন্দ্র মোদী শুক্রবার  নতুন দিল্লির বিজ্ঞান ভবনে এক অনুষ্ঠানে ক্ষুদ্র ও মাঝারি শিল্পোদ্যোগগুলিকে সহায়তা ও সুবিধা প্রদানে বিশেষ কর্মসূচির সূচনা করবেন।
দিল্লিতে আয়োজিত এই অনুষ্ঠানের পাশাপাশি, একই সঙ্গে দেশের ১০০টি জায়গায়তেও এ ধরণের অনুষ্ঠানের আয়োজন করা হচ্ছে। এই অনুষ্ঠানগুলিতে কেন্দ্রীয় মন্ত্রীরা ছাড়াও রাজ্য সরকারের মন্ত্রীরা উপস্থিত থাকবেন। দিল্লির মূল অনুষ্ঠানের সঙ্গে দেশের বিভিন্ন জায়গায় আয়োজিত অনুষ্ঠানগুলিকেও সরাসরি যুক্ত করা হবে। মূল অনুষ্ঠানে প্রধানমন্ত্রী ভাষণ দেবেন। ক্ষুদ্র ও মাঝারি শিল্পোদ্যোগগুলির স্বার্থবাহী একাধিক সুবিধা ও সহায়তা প্রদানের কথাও তিনি ঘোষণা করবেন বলে আশা করা হচ্ছে।
বিগত চার বছরে কেন্দ্রীয় সরকার ক্ষুদ্র ও মাঝারি শিল্পোদ্যোগগুলিকে সর্বোচ্চ অগ্রাধিকার দিয়েছে। ক্ষুদ্র ও মাঝারি শিল্পোদ্যোগগুলির জন্য সহায়তা ও সুবিধা প্রদানের বিশেষ এই কর্মসূচি ১০০ দিন ধরে চলবে। আশা করা হচ্ছে, এই উদ্যোগের ফলে ক্ষুদ্র ও মাঝারি শিল্প ক্ষেত্রের বিভিন্ন প্রয়াসে আরও বেশি সমন্বয় গড়ে উঠবে। বিশেষ লক্ষ্যের ভিত্তিতে রূপায়িত হতে চলা এই কর্মসূচির অগ্রগতিতে কেন্দ্রীয় ও রাজ্য সরকারের উচ্চ পদস্থ আধিকারিকরা নিয়মিত নজরদারি চালাবেন।
দিল্লিতে আয়োজিত মূল অনুষ্ঠানে কেন্দ্রীয় অর্থ তথা কর্পোরেট বিষয়ক মন্ত্রী শ্রী অরুণ জেটলি, কেন্দ্রীয় অতিক্ষুদ্র, ছোট ও মাঝারি শিল্পোদ্যোগ প্রতিমন্ত্রী শ্রী গিরিরাজ সিং ছাড়াও বহু বিশিষ্ট ব্যক্তি উপস্থিত থাকবেন।
CG/BD/SB…
(Visitor Counter : 79
প্রধানমন্ত্রীরদপ্তর
কেরলের প্রতিষ্ঠা দিবস উপলক্ষে প্রধানমন্ত্রীর শুভেচ্ছা
নয়াদিল্লি, ০১ নভেম্বর, ২০১৯
প্রধানমন্ত্রী শ্রী নরেন্দ্র মোদী কেরলের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। ১৯৫৬ সালের পয়লা নভেম্বর রাজ্য পুনর্গঠন আইন অনুসারে এই রাজ্যটি গঠিত হয়।
প্রধানমন্ত্রী বলেন, “কেরল পিরাভি দিবসে কেরলের ভাই-বোনদের আমার শুভেচ্ছা। এই রাজ্যের জনগণের দেশের প্রতি নজিরবিহীন অবদান রয়েছে। রাজ্যবাসীর সুখ ও সমৃদ্ধি কামনা করি”।
SSS/CB/SB
(Visitor Counter : 44
স্বাস্থ্যওপরিবারকল্যাণমন্ত্রক
ভারতে এ পর্যন্ত ২ কোটির বেশি সংক্রমিত আরোগ্য লাভ করেছেন
গত ৪ দিনে তৃতীয়বার দৈনিক কোভিড মুক্তির হার নতুন করে সংক্রমিতের চাইতে বেশি
গত ২৪ ঘণ্টায় চিকিৎসাধীন সংক্রমিতের সংখ্যা ৫৬৩২-এ হ্রাস পেয়েছে
ভারতে এ পর্যন্ত প্রায় ১৮ কোটি মানুষ টিকা পেয়েছেন
এ পর্যন্ত ১৮-৪৪ বছর বয়সীদের মধ্যে ৩৯ লক্ষ নাগরিক টিকা পেয়েছেন
কেন্দ্র রাজ্যগুলিকে সম্পূর্ণ সরকারি উদ্যোগে দ্রুততার সঙ্গে আন্তর্জাতিক সাহায্য বন্টন করছে
নয়াদিল্লী, ১৪ মে, ২০২১
ভারতে এ পর্যন্ত মোট ২ কোটি ৭৯ হাজার ৫৯৯ জন সংক্রমিত আরোগ্য লাভ করেছেন। জাতীয় কোভিড মুক্তির হার ৮৩.৫ শতাংশ। গত ২৪ ঘণ্টায় ৩,৪৪,৭৭৬ জন সুস্থ হয়ে উঠেছেন। গত ৪ দিনে তৃতীয়বার দৈনিক কোভিড মুক্তির হার নতুন করে সংক্রমিতের চাইতে বেশি। নতুন করে যাঁরা সুস্থ হয়ে উঠেছেন তাঁদের মধ্যে ৭১.১৬ শতাংশ ১০টি রাজ্যের বাসিন্দা। আজ ভারতের মোট সংক্রমিত চিকিৎসাধীনের সংখ্যা কমে দাঁড়িয়েছে ৩৭,০৪,৮৯৩-এ- যা দেশে মোট সংক্রমিতের ১৫.৪১ শতাংশ। গত ২৪ ঘণ্টায় সংক্রমিত চিকিৎসাধীনের সংখ্যা আরও ৫ হাজার ৬৩২-এ কমেছে। ১২টি রাজ্যে মোট সংক্রমিত চিকিৎসাধীনের ৭৯.৭ শতাংশ ঘটনা ঘটেছে।
কেন্দ্র সম্পূর্ণ সরকারি উদ্যোগে সারা পৃথিবী থেকে আসা ত্রাণ সামগ্রী রাজ্য ও কেন্দ্রশাসিত অঞ্চলগুলিকে বন্টন করছে। এ পর্যন্ত সড়ক এবং আকাশপথে ৯২৯৪টি অক্সিজেন কনসেনট্রেটর, ১১,৮৩৫টি অক্সিজেন সিলিন্ডার, ১৯টি অক্সিজেন জেনারেশন প্ল্যান্ট, ৬৪৩৯টি ভেন্টিলেটর/বাইপ্যাপ, ৪ লক্ষ ২২ হাজার রেমডেসিভির ভয়েল পাঠানো হয়েছে।
দেশজুড়ে কোভিড টিকাকরণ অভিযানের তৃতীয় পর্যায় শুরু হওয়ার পর এ পর্যন্ত মোট ১৭,৯২,৯৮,৫৮৪ জন টিকা পেয়েছেন। এরমধ্যে ৯৬,১৮,১২৭ জন স্বাস্থ্যকর্মী টিকার প্রথম ডোজ এবং ৬৬,০৪,৫৪৯ জন দ্বিতীয় ডোজ পেয়েছেন। সামনের সারিতে থাকা করোনা যোদ্ধাদের মধ্যে প্রথম ডোজ ১,৪৩,২২,৩৯০ জন এবং দ্বিতীয় ডোজ ৮১,১৬,১৫৩ জন দ্বিতীয় ডোজ নিয়েছেন। ১৮-৪৪ বছর বয়সীদের মধ্যে ৩৯,২৬,৩৩৪ জন টিকা পেয়েছেন। যাঁদের বয়স ৪৫-৬০এর মধ্যে এরকম নাগরিকদের ৫,৬৬,০৯,৭৮৩ জন প্রথম ডোজ এবং ৮৫,৩৯,৭৬৩ জন দ্বিতীয় পেয়েছেন। ষাটোর্ধ নাগরিকদের মধ্যে ৫,৪২,৪২,৭৯২ জন প্রথম ডোজ এবং ১,৭৩,১৮,৬৯৩ জন দ্বিতীয় ডোজ পেয়েছেন। ১০টি রাজ্যে মোট টিকার ৬৬.৭৫ শতাংশ দেওয়া হয়েছে।
টিকাকরণের ১১৮তম দিনে ২০,২৭,১৬২টি টিকার ডোজ দেওয়া হয়েছে।
গত ২৪ ঘণ্টায় ৩,৪৩,১৪৪ জন নতুন সংক্রমিত হয়েছেন। এঁদের মধ্যে ৭২.৩৭ শতাংশ ১০টি রাজ্যের বাসিন্দা। মহারাষ্ট্রে নতুন করে ৪২,৫৮২ জন, কেরালায় ৩৯,৯৫৫ জন এবং কর্ণাটকে ৩৫,২৯৭ জন সংক্রমিত হয়েছেন।
দেশে কোভিডে জাতীয় মৃত্যুর হার ১.০৯ শতাংশ। গত ২৪ ঘণ্টায় আরও ৪ হাজার জন এই ভাইরাসে আক্রান্ত হয়ে প্রাণ হারিয়েছেন। এরমধ্যে ১০টি রাজ্যে মোট মৃত্যুর ৭২.৭ শতাংশ ঘটনা ঘটেছে। মহারাষ্ট্রে ৮৫০ জন ও কর্ণাটকে ৩৪৪ জন সংক্রমিতের মৃত্যু হয়েছে।
CG/CB/NS
(Visitor Counter : 101
অর্থমন্ত্রক
জিএসটিআর-থ্রি বি রিটার্নের ক্ষেত্রে লেট ফির সর্বোচ্চ সীমা ৫০০ টাকা করা হ’ল
নয়াদিল্লি, ০৩ জুলাই, ২০২০
জিএসটি করদাতাদের স্বস্তি দিতে ২০১৭’র জুলাই থেকে ২০২০’রত জুলাই পর্যন্ত কর রিটার্নের ক্ষেত্রে কেন্দ্রীয় সরকার ফর্ম জিএসটিআর থ্রি বি দাখিল বাবদ লেট ফির ঊর্ধ্বসীমা ৫০০ টাকা স্থির করেছে। অবশ্য, আগামী ৩০শে সেপ্টেম্বর পর্যন্ত রিটার্ন দাখিলের ক্ষেত্রে এই সুবিধা মিলবে।
কেন্দ্রীয় পরোক্ষ কর পর্ষদের পক্ষ থেকে জানানো হয়েছে, যে কর দাতাদের রিটার্ন দাখিলের প্রয়োজন নেই, তাঁদের কোনও রকম লেট ফি দিতে হবে না। তবে, যে সমস্ত করদাতাদের রিটার্ন দাখিল করা প্রয়োজন তাঁদের জিএসটিআর থ্রি বি বাবদ লেট ফির পরিমাণ ৫০০ টাকা স্থির করা হয়েছে।
পর্ষদের পক্ষ থেকে আরও জানানো হয়েছে, গত মে থেকে জুলাই মাস পর্যন্ত করের ক্ষেত্রে এই সুবিধা দেওয়া হচ্ছে। অবশ্য, গত ফেব্রুয়ারি থেকে এপ্রিল মাস পর্যন্ত সময়ে ঘোষিত কর ছাড়ের যে সুবিধা দেওয়া হয়েছিল, এটি তার অতিরিক্ত। একটি অভিন্ন ও সরল লেট ফি ব্যবস্থা কার্যকর করা অভিন্ন পদ্ধতি মেনে করদাতাদের সুবিধার্থে গ্রহণ করা জরুরি হয়ে উঠেছিল। তাই, করদাতাদের সুবিধার্থে ৩০শে সেপ্টেম্বরের মধ্যে বকেয়া মিটিয়ে দেওয়া হলে লেট ফির সর্বোচ্চ সীমা ৫০০ টাকাতেই স্থির থাকবে বলে পর্ষদের পক্ষ থেকে জানানো হয়েছে।
(CG/BD/SB
মানবসম্পদবিকাশমন্ত্রক
পরীক্ষামূলক পঠন-পাঠন সংক্রান্ত নতুন পাঠ্যক্রম প্রকাশ করলেন কেন্দ্রীয় মন্ত্রী প্রকাশ জাভড়েকর
নয়াদিল্লি, ০৬ সেপ্টেম্বর, ২০১৮
কেন্দ্রীয় মানবসম্পদ উন্নয়ন মন্ত্রী শ্রী প্রকাশ জাভড়েকর বুধবার  নতুন দিল্লিতে এক অনুষ্ঠানে ‘পরীক্ষামূলক পঠন-পাঠন – গান্ধীজির নঈ তালিম’ সংক্রান্ত নতুন পাঠ্যক্রম প্রকাশ করেন। বাংলা সহ ১৩টি ভাষায় এই পাঠ্যক্রম প্রকাশ করা হয়েছে। রাজ্য শিক্ষা গবেষণা ও প্রশিক্ষণ পর্ষদগুলির পাশাপাশি বিশ্ববিদ্যালয়গুলির সঙ্গে আলাপ-আলোচনার ভিত্তিতে এই পাঠ্যক্রম তৈরি করা হয়েছে।
এই উপলক্ষে, শ্রী জাভড়েকর বলেন, সমস্ত রাজ্য ও সংশ্লিষ্ট সব পক্ষকে সামিল করে পরীক্ষামূলক পঠন-পাঠনকে শিক্ষা ব্যবস্থার প্রতিটি স্তরে পৌঁছে দেওয়াই কেন্দ্রীয় সরকারের উদ্দেশ্য। তিনি বলেন, গান্ধীজির নঈ তালিম বা মৌলিক শিক্ষার সার্বিক লক্ষ্যই হ’ল দেহ, মন ও আত্মার পরিপূর্ণ বিকাশ। পরীক্ষামূলক পঠন-পাঠন সংক্রান্ত পাঠ্যক্রম রচনার জন্য শ্রী জাভড়েকর মহাত্মা গান্ধী ন্যাশনাল কাউন্সিল অফ রুরাল এডুকেশনের প্রশংসা করেন।
মহাত্মা গান্ধীর জন্মের সার্ধশতবার্ষিকী উদযাপন উপলক্ষে দেশের বিভিন্ন শিক্ষা প্রতিষ্ঠানে নঈ তালিম, ওয়ার্ক এডুকেশন ও পরীক্ষামূলক পঠন-পাঠনের প্রসারে একটি বিশেষ অভিযান চলছে।
শিক্ষক দিবস উদযাপনের অঙ্গ হিসাবে ‘পরীক্ষামূলক পঠন-পাঠন – গান্ধীজির নঈ তালিম’ শীর্ষক বইটি প্রকাশ করা হয়। আশা করা হচ্ছে এই বইটি দেশের বিভিন্ন স্তরে শিক্ষা প্রতিষ্ঠানগুলির ২৫ কোটি পড়ুয়ার পাশাপাশি ৮০ লক্ষ প্রাথমিক শিক্ষক এবং ২০ লক্ষ মাধ্যমিক শিক্ষক-শিক্ষিকাদের সামিল করে দেশব্যাপী ঐ অভিযানকে আরও জোরদার করতে সাহায্য করবে। এই বইটিতে গান্ধীজির নঈ তালিমের পাশাপাশি বিদ্যালয়গুলির জন্য কর্মশিক্ষা, বিএড এবং শিক্ষক-শিক্ষিকাদের দক্ষতা বৃদ্ধির প্রয়োজনীয় পরামর্শ রয়েছে।
CG/BD/SB…
(Visitor Counter : 580
পেট্রোলিয়ামওপ্রাকৃতিকগ্যাসমন্ত্রক
আগামীকাল বিশ্ব জৈব জ্বালানি দিবস পালন করা হবে
নয়াদিল্লি, ০৯ আগস্ট,২০১৮
প্রতি বছর আগস্ট মাসের ১০ তারিখ বিশ্ব জৈব জ্বালানি দিবস পালন করা হয়। এর মাধ্যমে প্রচলিত জীবাশ্ম জ্বালানির বিকল্প হিসাবে জীবাশ্ম বহির্ভূত জ্বালানিরগুরুত্ব এবং জৈব জ্বালানির ক্ষেত্রে সরকার গৃহীত বিভিন্ন উদ্যোগগুলি সম্পর্কে সচেতনতা সৃষ্টি করা হয়। গত তিন বছর ধরে পেট্রোলিয়াম ও প্রাকৃতিক গ্যাস মন্ত্রক বিশ্ব জৈব জ্বালানি দিবস পালন করেছে। আগামীকাল নতুন দিল্লির বিজ্ঞান ভবনে বিশ্ব জৈব জ্বালানি দিবসের উদ্বোধনী অনুষ্ঠানে স্বয়ং প্রধানমন্ত্রী শ্রী নরেন্দ্র মোদী উপস্থিত থাকবেন। তাঁর সঙ্গে অন্যান্য কেন্দ্রীয় মন্ত্রীরাও অনুষ্ঠানে অংশ নেবেন।
অনুষ্ঠানের প্রস্তাবিত অংশগ্রহণকারীদের মধ্যে আম চাষী ও অন্যান্য ফসল উৎপাদনকারী চাষীরা, বৈজ্ঞানিক, জৈব জ্বালানি ক্ষেত্রের উদ্যোগপতি, কৃষি বিজ্ঞান ও প্রযুক্তির ছাত্রছাত্রী, সাংসদ, রাষ্ট্রদূত, কেন্দ্রীয় ও রাজ্য সরকারের বহু আধিকারিক, আন্তর্জাতিক ও দেশের সংবাদ মাধ্যমের প্রতিনিধি-সহ বহু বিশিষ্টজন উপস্থিত থাকবেন। ইথানল, জৈব ডিজেল, জৈব সিএনজি ও দ্বিতীয় প্রজন্মের জৈব জ্বালানির বিষয়গুলি নিয়ে পৃথক পৃথক পর্বে আলোচনা করা হবে। জৈব জ্বালানির কর্মসূচি কেন্দ্রীয় সরকারের মেক ইন ইন্ডিয়া ও স্বচ্ছ ভারত কর্মসূচি এবং কৃষকদের আয় বাড়ানোর উদ্যোগের ক্ষেত্রেও অনুকূল।
SSS/SC/SB…
(Visitor Counter : 148
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য সচিব রাজ্য এবং কেন্দ্রশাসিত অঞ্চল গুলিতে কোভিড টিকা দানের পরিস্থিতি এবং অগ্রগতি পর্যালোচনা করেন
নতুন দিল্লি, ৬ ফেব্রুয়ারি, ২০২১
কেন্দ্রীয় স্বাস্থ্য সচিব শ্রী রাজেশ ভূষণ আজ ভিডিও কনফারেন্সের মাধ্যমে বিভিন্ন রাজ্য ও কেন্দ্রশাসিত অঞ্চলের স্বাস্থ্য সচিব দের সঙ্গে কোভিড টিকাদানের অগ্রগতি পর্যালোচনা করেছেন। কেবলমাত্র ২১ দিনেই ভারতে ৫০ লক্ষ ব্যক্তি করোনা ভ্যাকসিন নিয়েছেন। আজ পর্যালোচনা বৈঠকে কেন্দ্রীয় স্বাস্থ্য সচিব অন্যান্য রাজ্যের স্বাস্থ্য সচিবদের করোনা টিকা দানের ক্ষেত্রে গতি আনতে পরামর্শ দেন।
দেশের ১২ টি রাজ্য ও কেন্দ্রশাসিত অঞ্চল স্বাস্থ্যকর্মীদের টিকা দানের ক্ষেত্রে ৬০ শতাংশ সম্পূর্ণ করেছে। বাকি রাজ্যগুলিতে ও এই প্রক্রিয়ায় গতি আনার জন্য তিনি পরামর্শ দেন। কেন্দ্রীয় স্বরাষ্ট্র সচিব ২০২১ সালের ২০ ফেব্রুয়ারির মধ্যে স্বাস্থ্যকর্মীদের টিকাদান সম্পূর্ণ করার কথা বলেন। এর পাশাপাশি প্রথম সারির করোনা যোদ্ধাদের টিকা দানের ব্যবস্থা ৬ মার্চের মধ্যে অন্তত একবার দেওয়ার প্রস্তাব দেন।
গত ১৬ জানুয়ারি যে সমস্ত স্বাস্থ্যকর্মী টিকা গ্রহণ করেছিলেন তাদের পুনরায় টিকাদান ১৩ ফেব্রুয়ারি থেকে শুরু করার কথা বলেন।
কেন্দ্রীয় স্বাস্থ্য সচিব জানান, কোউইন-২ অ্যাপ খুব শীঘ্রই কাজ শুরু করবে।
স্বরাষ্ট্র মন্ত্রক
নাগরিকত্ব  আইনের রূপায়ন
নতুনদিল্লি, ২রা ফেব্রুয়ারি, ২০২১
২০১৯ এর নাগরিকত্ব  আইন  ওই বছরের ১২ই ডিসেম্বর প্রজ্ঞাপিত হয়েছে। এই আইন ২০২০-র ১০ই জানুয়ারি থেকে কার্যকর হয়েছে। সিএএ-র নিয়মাবলী এখন তৈরি করা হচ্ছে। লোকসভায় আইন সংক্রান্ত কমিটির এই বিষয়ে সময়সীমা নয়ই এপ্রিল পর্যন্ত বাড়ানো হয়েছে। রাজ্যসভায় এই সংক্রান্ত কমিটির সময়সীমা বাড়িয়ে ৭ই জুলাই করা হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন, স্বরাষ্ট্র প্রতিমন্ত্রী শ্রী নিত্যানন্দ রাই।
প্রধানমন্ত্রীরদপ্তর
প্রগতির মাধ্যমে প্রধানমন্ত্রী পর্যালোচনা করলেন বহু প্রকল্পের কাজকর্ম
নয়াদিল্লি, ২৩ মে, ২০১৮
যথাযথ প্রশাসন এবং সময় মতো রূপায়ণের বহুমাত্রিক মঞ্চ আইসিটি-ভিত্তিক প্রগতির মাধ্যমে প্রধানমন্ত্রী শ্রী নরেন্দ্র মোদী আজ ২৬তম বৈঠকটির পৌরহিত্য করলেন। এর আগে ২৫টি প্রগতি বৈঠকে ২২৭টি প্রকল্পের পর্যালোচনা করা হয়েছে। এর জন্য বিনিয়োগ হয়েছে ১০ লক্ষ কোটি টাকা।
২৬তম এই বৈঠকে প্রধানমন্ত্রী ডাকঘর এবং রেল সংক্রান্ত অভিযোগ নিষ্পত্তি কতটা এগিয়েছে, সে বিষয়ে পর্যালোচনা করেন। প্রধানমন্ত্রী ডাক এবং রেল ব্যবস্থায় ডিজিটাল লেনদেন বাড়ানোর গুরুত্ব সম্পর্কেও আলোচনা করেন। তিনি এক্ষেত্রে ভীম অ্যাপটি ব্যবহারের ওপর গুরুত্ব দেন।
শ্রী মোদী এরপর রেল সড়ক, পেট্রোলিয়াম এবং বিদ্যুৎ ক্ষেত্রে ৯টি পরিকাঠামোমূলক প্রকল্পের প্রগতি সম্পর্কেও পর্যালোচনা করেন। পশ্চিমবঙ্গ, বিহার, ঝাড়খন্ড, ওড়িশা সহ ১৩টি রাজ্যে এই প্রকল্পগুলি ছড়িয়ে রয়েছে। প্রকল্পগুলির মধ্যে রয়েছে পণ্য চলাচলের জন্য ওয়েস্টার্ন ডেডিকেটেড ফ্রেট করিডর এবং চারধাম মহামার্গ বিকাশ পরিযোজনা।
এছাড়া, প্রধানমন্ত্রী অমৃত মিশনের কাজকর্ম কতটা এগিয়েছে, সেটিও পর্যালোচনা করেন। গণসরবরাহ ব্যবস্থায় কম্প্যুটার সংযোগের কাজকর্ম তিনি একসঙ্গে পর্যালোচনা করেন।
CG/SSS/SB…
(Visitor Counter : 40
রেলমন্ত্রক
বাল্টিকুরি ও ভট্টনগর স্টেশনে উন্নয়নমূলক কাজকর্মের জন্য একাধিক ট্রেনের যাত্রাপথ পরিবর্তন
কলকাতা, ২২ অক্টোবর, ২০২১
ডবল লাইন চালু করার জন্য বাল্টিকুরি ও ভট্টনগর স্টেশনে প্রি-নন-ইন্টারলকিং এবং নন-ইন্টারলকিং কাজ চলায় একাধিক ট্রেনের যাত্রাপথ পরিবর্তন করা হয়েছে। দক্ষিণ -পূর্ব রেলের পক্ষ থেকে জানানো হয়েছে, এই ট্রেনগুলি নির্ধারিত রুটের পরিবর্তে হাওড়া - আন্দুল - খড়গপুর রুটে চলাচল করবে। এছাড়াও, যাত্রাপথে ডানকুনি স্টেশনে থামবে। যে ট্রেনগুলির যাত্রাপথ পরিবর্তন করা হয়েছে সেগুলি নিম্নরূপ -
• ০৭০২৯ আগরতলা - সেকেন্দ্রাবাদ স্পেশাল, ২২ অক্টোবর আগরতলা থেকে রওনা হবে।
• ০২৫১০ গুয়াহাটি - বেঙ্গালুরু ক্যান্টনমেন্ট স্পেশাল, গুয়াহাটি থেকে ২৪, ২৫ ও ২৬ অক্টোবর ছাড়বে।
• ০৫২২৮ মুজাফ্ফরপুর - যশবন্তপুর স্পেশাল, মুজাফ্ফরপুর থেকে ২৫ অক্টোবর ছাড়বে।
• ০৫৯০৬ ডিব্রুগড় - কন্যাকুমারী স্পেশাল, ডিব্রুগড় থেকে ২৩ অক্টোবর ছাড়বে।
• ০২৫১৫ কোয়েম্বাটুর - শিলচর স্পেশাল, কোয়েম্বাটুর থেকে ২৪ অক্টোবর ছাড়বে।
• ০২২১৩ শালিমার - পাটনা স্পেশাল, শালিমার থেকে ২৫ ও ২৭ অক্টোবর ছাড়বে।
• ০৭০৩০ সেকেন্দ্রাবাদ - আগরতলা স্পেশাল, সেকেন্দ্রাবাদ থেকে ২৫ অক্টোবর ছাড়বে।
• ০২২১৪ পাটনা - শালিমার স্পেশাল, পাটনা থেকে ২৬ অক্টোবর ছাড়বে।
• ০২২৫৪ ভাগলপুর - যশবন্তপুর স্পেশাল, ভাগলপুর থেকে ২৭ অক্টোবর ছাড়বে।
• ০২৯৮৪ আগরতলা - বেঙ্গালুরু ক্যান্টনমেন্ট স্পেশাল, আগরতলা থেকে ২৬ অক্টোবর ছাড়বে।
• ০২২৪৯ কেএসআর বেঙ্গালুরু - নিউ তিনসুকিয়া স্পেশাল, বেঙ্গালুরু থেকে ২৬ অক্টোবর ছাড়বে।
• ০২২৫৫ লোকমান্য তিলক টার্মিনাস  - নিউ তিনসুকিয়া স্পেশাল, এলটিটি থেকে ২৬ অক্টোবর ছাড়বে।
• ০৫৪৮৭ বেঙ্গালুরু ক্যান্টনমেন্ট - আগরতলা স্পেশাল, বেঙ্গালুরু ক্যান্টনমেন্ট থেকে ২৬ অক্টোবর ছাড়বে।
SSS/BD/AS/
(Visitor Counter : 10